ddrg/super_eurlex huggingface dataset:
FI Euroopan unionin virallinen lehti C 251/11

Viisumien vastavuoroisuutta koskeva Puolan tasavallan ilmoitus (1)

(2005/C 251/17)

Puolan tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvostolle ja Euroopan komissiolle ja ilmoittaa luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, maaliskuussa 2001 annetun asetuksen (EY) N:o 539/2001 muuttamisesta vastavuoroisuusmekanismin osalta 2 päivänä kesäkuuta 2005 annetun neuvoston asetuksen (EY) N:o 851/2005 2 artiklaan viitaten, että

1. Australia

2. Kanada

3. Amerikan yhdysvallat

ovat maita, jotka soveltavat edelleen yksipuolista viisumipakkoa Puolan tasavallan kansalaisiin.

(Lopputervehdys)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/8

Viisumien vastavuoroisuutta koskeva Latvian tasavallan ilmoitus (1)

(2005/C 251/11)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Australian kansalaisten osalta.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 2 artiklan nojalla Latvia ilmoittaa neuvostolle ja komissiolle, että Australia soveltaa edelleen yksipuolista viisumipakkoa Latvian tasavallan kansalaisiin.

Ottaen huomioon edellä mainitut näkökohdat sekä solidaarisuusmekanismin, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Australian alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 168/40

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Moret-sur-Loing) koskevasta hakemuksesta)

(2005/C 168/08)

(ETA:n kannalta merkityksellinen teksti)

Géopétrol SA, jonka päätoimipaikan osoite on 9, rue Nicolas Copernic, BP 20, 93151 (Seine Saint-Denis) Le Blanc-Mesnil, Cedex, Ranska, on hakenut 17.1.2005 päivätyllä hakemuksella neljäksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Moret-sur-Loingin lupa) noin 200 neliökilometrin alueella Seinen ja Marnen departementeissa.

Lupaa on haettu alueelle, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri:

PISTEET PITUUS LEVEYS 1 0,30° I 53,80° P 2 0,60° I 53,80° P 3 0,60° I 53,70° P 4 0,30° I 53,70° P

Kiinnostuneet yritykset voivat lähettää yhdeksänkymmenen päivän kuluessa tämän ilmoituksen julkaisemisesta kilpailevan hakemuksensa noudattaen menettelyä, joka on selostettu Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19 päivänä huhtikuuta 1995 annetussa Ranskan antamassa asetuksessa 95–427 (Journal officiel de la République française, 22.4.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70).

(1) EYVL L 164, 30.6.1994, s. 3.
FI Euroopan unionin virallinen lehti C 62/8

Maltan hallituksen 21 päivänä tammikuuta 2005 antama ilmoitus hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) nojalla

(2005/C 62/06)

(ETA:n kannalta merkityksellinen teksti)

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY 3 artiklan 3 kohdan mukaisesti Maltan tasavallan luonnonvaroista ja infrastruktuurista vastaava ministeri ilmoittaa, että joko hyödyntämislupa tai hyödyntämis- ja tuotantolupa voidaan antaa pysyväisluonteisesti seuraaville merellä sijaitseville Maltan alueille (tai alueiden osille):

(i) alue 1

(ii) alue 3 (jäljempänä ilmoitettuja lohkoja lukuun ottamatta)

(iii) alue 4 (jäljempänä ilmoitettua lohkoa lukuun ottamatta)

(iv) alue 6

Lupa on jo annettu seuraaville alueille/lohkoille ennen 1. toukokuuta 2004 eivätkä ne ole käytettävissä ennen uutta ilmoitusta:

(i) alue 2

(ii) alueen 3 lohko 4 ja lohko 5

(iii) alueen 4 lohko 3

(iv) alue 5

(v) alue 7

Hakijoiden on toimitettava pyydetyt tiedot asiakirjassa Petroleum (Production) Regulations 2001 (Legal Notice 320/2001, 1. joulukuuta 2001) julkaistussa muodossa.

Alueita/lohkoja, joille lupa voidaan antaa, sekä alueita/lohkoja, joille lupa on jo annettu, rajoittavat maantieteelliset koordinaatit, jotka ovat muiden tietojen ohella saatavissa luonnonvaroista ja infrastruktuurista vastaavan ministeriön öljynetsintäosastolta (Oil Exploration Department, Ministry for Resources and Infrastructure, Block B, Floriana CMR 02, Malta, puhelin (356) 21 237921).

(1) EYVL L 164, 30.6.1994, s. 3.
Keskittymiä käsittelevän neuvoa-antavan komitean 108. kokouksessaan 12. huhtikuuta 2002 antama lausunto asiaan COMP/M.2547 - Bayer/Aventis Crop Science liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 091 , 15/04/2004 s. 0004 - 0004



Keskittymiä käsittelevän neuvoa-antavan komitean 108. kokouksessaan 12. huhtikuuta 2002 antama lausunto asiaan COMP/M.2547 - Bayer/Aventis Crop Science liittyvästä päätösluonnoksesta (2004/C 91/04) (ETA:n kannalta merkityksellinen teksti) 1. Neuvoa-antavan komitean enemmistö on komission kanssa samaa mieltä siitä, että osapuolten 10. huhtikuuta 2002 toimittamat sitoumukset riittävät poistamaan kilpailuongelmat. Vähemmistö on eri mieltä. Toinen vähemmistö ei ota asiaan kantaa. 2. Neuvoa-antavan komitean enemmistö on komission kanssa samaa mieltä siitä, että ilmoitettu toimenpide olisi julistettava yhteismarkkinoille ja ETA-sopimuksen toimintaan soveltuvaksi. Vähemmistö on eri mieltä. Toinen vähemmistö ei ota asiaan kantaa. 3. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä. 4. Neuvoa-antava komitea kehottaa komissiota ottamaan huomioon kaikki keskustelun aikana esille otetut seikat.
Keskittymiä käsittelevän neuvoa-antavan komitean 101. kokouksessaan 1. lokakuuta 2001 antama lausunto asiaan IV/M.2187 - CVC/Lenzig - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 069 , 19/03/2004 s. 0005 - 0006



Keskittymiä käsittelevän neuvoa-antavan komitean 101. kokouksessaan 1. lokakuuta 2001 antama lausunto asiaan IV/M.2187 - CVC/Lenzig - liittyvästä alustavasta päätösluonnoksesta (2004/C 69/05) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on kyseisen asetuksen 1 artiklan 2 kohdassa määritelty yhteisönlaajuinen ulottuvuus. 2. Neuvoa-antavan komitean enemmistö yhtyy komission määrittelyyn, jonka mukaan seuraavien tuotteiden markkinat muodostavat merkitykselliset tuotemarkkinat: a) perusviskoosikatkokuidut, b) kehruuvärjätyt viskoosikatkokuidut, c) tamponeissa käytettävät viskoosikatkokuidut, d) lyocell e) lyocellin valmistus- ja käsittelytekniikka. Vähemmistö on komission kanssa eri mieltä kohdista b) ja c). 3. Neuvoa-antava komitea on edellä 2 kohdassa eriteltyjen tuotemarkkinoiden suhteen komission kanssa samaa mieltä siitä, että markkinoiden a), b) ja c) osalta maantieteellinen markkina-alue on ETA-alue, markkinoiden d osalta ainakin ETA-alue, mutta asia voidaan jättää avoimeksi, ja markkinoiden e) osalta koko maailma. 4. Neuvoa-antavan komitean enemmistö on komission kanssa samaa mieltä siitä, että ilmoitettu keskittymä loisi määräävän markkina-aseman seuraavilla markkinoilla: a) perusviskoosikatkokuidut ETA-alueella, b) kehruuvärjätyt viskoosikatkokuidut ETA-alueella, c) lyocell ETA-alueella tai ETA:n markkinoita suuremmalla alueella, d) lyocellin valmistus- ja käsittelytekniikat kaikkialla maailmassa, ja vahvistaisi määräävää markkina-asemaa seuraavalla alalla: e) tamponeissa käytettävät viskoosikatkokuidut ETA-alueella, jonka seurauksena tehokas kilpailu yhteismarkkinoilla tai ETA-sopimuksen toiminta estyisi olennaisesti. Vähemmistö oli eri mieltä kohdista b) ja e). 5. Neuvoa-antavan komitean enemmistö on komission kanssa samaa mieltä siitä, että CVC:n 25. syyskuuta 2001 toimittamat sitoumukset eivät ole riittäviä poistamaan kilpailuongelmia millään niillä markkinoilla, joilla ilmoitettu keskittymä johtaisi määräävän markkina-aseman luomiseen tai vahvistumiseen. Vähemmistö kieltäytyi esittämästä kantaansa sitoumusten riittävyydestä tai muutoin ehdotetuista sitoumuksista, koska se katsoo, että komissio rikkoi sulautuma-asetuksen 19 artiklan 5 kohdan mukaista velvollisuuttaan lähettää jäsenvaltioille tärkeät asiakirjat 14 päivää ennen kokousta. 6. Neuvoa-antava komitea on komission kanssa samaa mieltä siitä, että keskittymä olisi todettava yhteismarkkinoille ja ETA-sopimuksen toimintaan soveltumattomaksi. 7. Neuvoa-antava komitea kehottaa komissiota ottamaan huomioon kaikki edellä esitetyt seikat. 8. Neuvoa-antava komitea suosittelee tämän lausunnon julkaisemista Euroopan unionin virallinen lehti.
Kuulemismenettelystä vastaavan neuvonantajan loppukertomus asiasta COMP/38.170 - Reims II (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 048 , 24/02/2004 s. 0008 - 0008



Kuulemismenettelystä vastaavan neuvonantajan loppukertomus asiasta COMP/38.170 - Reims II (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2004/C 48/04) (ETA:n kannalta merkityksellinen teksti) Seitsemäntoista julkista postilaitosta teki komissiolle uuden ilmoituksen 18. kesäkuuta 2001 Reims II -sopimuksen muutetusta versiosta. Uusi ilmoitus sisälsi pyynnön jatkaa 31. joulukuuta 2001 asti voimassa ollutta poikkeuslupaa, jonka komissio oli myöntänyt 15. syyskuuta 1999 tehdyllä päätöksellä. Komissio julkaisi 11. heinäkuuta 2001 yhteenvedon sopimuksesta pyytäen kolmansia osapuolia esittämään huomautuksensa. Tämän jälkeen komissio käynnisti muutetun sopimuksen tutkimukset. Sekä kahden- että monenvälisiä kokouksia järjestettiin useimpien sopimuspuolten kanssa, kuten myös useiden kolmansien osapuolten kanssa. Komission kanssa käymiensä keskustelujen perusteella sopimuspuolet muuttivat edelleen sopimusta 24. tammikuuta 2003 ratkaistakseen komission tutkinnassaan kartoittamat kilpailuongelmat. Komissio julkaisi 23. huhtikuuta 2003 neuvoston asetuksen N:o 17/62 19 artiklan 3 kohdan mukaisen tiedonannon, jossa esiteltiin sopimuksen tärkeimmät kohdat ja ilmoitettiin komission aikovan suhtautua myönteisesti sopimukseen riippuen tietyistä vaatimuksista koskien kolmansien osapuolien pääsyä Reims II -päätemaksuihin. Näistä vaatimuksista oli keskusteltu sopimuspuolten kanssa. Komissio kehotti kolmansia osapuolia esittämään huomautuksensa. Huomautuksia saatiin useilta kolmansilta osapuolilta. Nämä huomautukset toimitettiin sopimuspuolille. Komission arviointi johti lisävaatimukseen poikkeusluvan myöntämisen mahdollistamiseksi. Tästä keskusteltiin asianosaisten sopimuspuolten kanssa. Sopimuspuolille myös ilmoitettiin, että nämä vaatimukset lisättäisiin poikkeuslupapäätöksen ehdoksi. Päätösluonnoksella myönnetään poikkeuslupa EY:n perustamissopimuksen 81 artiklan 3 kohdan nojalla sillä edellytyksellä, että ehtoja noudatetaan. Poikkeusluvan kesto on selkeästi määritelty. Osapuolten oikeutta tulla kuulluksi tässä asiassa on noudatettu. Bryssel 30. syyskuuta 2003. Karen Williams
Euroopan oikeusasiamies on esittänyt kaksi erityiskertomusta Euroopan parlamentille (laadittu Euroopan oikeusasiamiehen ohjesäännön 3 artiklan 7 kohdan mukaisesti) vuonna 2002



Virallinen lehti nro C 270 , 11/11/2003 s. 0005 - 0005



Euroopan oikeusasiamies on esittänyt kaksi erityiskertomusta Euroopan parlamentille (laadittu Euroopan oikeusasiamiehen ohjesäännön 3 artiklan 7 kohdan mukaisesti(1)) vuonna 2002 (2003/C 270/07) Euroopan oikeusasiamiehen 11. joulukuuta 2002 laatima erityiskertomus Euroopan parlamentille kantelusta 341/2001/(BB)IJH Euroopan parlamentille annetun suositusluonnoksen johdosta. Euroopan oikeusasiamiehen 12. joulukuuta 2002 laatima erityiskertomus Euroopan parlamentille kantelua 1542/2000/(PB)SM koskevan Euroopan unionin neuvostolle annetun suositusluonnoksen johdosta. Erityiskertomuksien tekstit ovat saatavilla Euroopan oikeusasiamiehen verkkosivuilla kaikilla 11 virallisella kielellä: http://euro-ombudsman.eu.int Maksuttomia paperikopioita voi tilata Euroopan oikeusasiamiehen toimistolta: 1, avenue du Président Robert Schuman BP 403 F - 67001 Strasbourg Cedex P. (33) 388 17 23 13 F. (33) 388 17 90 62 Sähköposti: euro-ombudsman@europarl.eu.int (1) Euroopan parlamentin päätös 94/262, tehty 9 päivänä maaliskuuta 1994, oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista (EYVL L 113, 4.5.1994 s. 15).
Kuulemismenettelystä vastaavan neuvonantajan loppuraportti asiassa COMP/M.2861 - Siemens/Drägerwerk/JV (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 269 , 08/11/2003 s. 0031 - 0031



Kuulemismenettelystä vastaavan neuvonantajan loppuraportti asiassa COMP/M.2861 - Siemens/Drägerwerk/JV (annettu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2003/C 269/10) (ETA:n kannalta merkityksellinen teksti) Komissio vastaanotti 6. joulukuuta 2002 neuvoston asetuksen N:o 4064/89 4 artiklan mukaisen ilmoituksen yrityskeskittymästä, jonka avulla Siemens AG aikoi hankkia Drägerwerk AG -yritykseltä yhteisen määräysvallan yrityksessä Dräger Medical AG & Co. KgaA, jota tällä hetkellä hallitsee Drägerwerk AG yksin. Alustavassa tutkimuksessa ilmeni, että tapaukseen liittyy kilpailuongelmia. Niinpä asiassa käynnistettiin muodollinen menettely asetuksen 6 artiklan 1 kohdan c alakohdan nojalla. Siemens AG ja Drägerwerk AG ovat antaneet erityiset sitoumukset, joiden avulla ongelmat ratkaistaan. Siksi osapuolille ei ole lähetetty väitetiedoksiantoa. Osapuolet eivät ole pyytäneet mahdollisuutta tutustua asiakirjoihin. Osapuolet tai muut asianomaiset eivät ole myöskään esittäneet vastalauseita menettelyn kulusta. Tapaus ei anna aihetta erityisiin huomautuksiin osapuolten oikeudesta tulla kuulluiksi. Bryssel 3. huhtikuuta 2003. Serge Durande
Tuomioistuin - Tuomareiden jakaminen jaostoihin



Virallinen lehti nro C 255 , 24/10/2003 s. 0006 - 0006



Tuomareiden jakaminen jaostoihin (2003/C 255/10) Yhteisöjen tuomioistuin on 9.10.2003 pitämässään kokouksessa päättänyt osoittaa tuomarit jaostoihin seuraavalla tavalla: Ensimmäinen jaosto: jaoston puheenjohtaja Jann, tuomarit Edward, La Pergola, von Bahr, Rosas, Silva de Lapuerta ja Lenaerts. Toinen jaosto: jaoston puheenjohtaja Timmermans, tuomarit Gulmann, Puissochet, Schintgen, Macken, Colneric ja Cunha Rodrigues. Kolmas jaosto: jaoston puheenjohtaja Rosas, tuomarit Edward, Schintgen ja Colneric. Neljäs jaosto: jaoston puheenjohtaja Cunha Rodrigues, tuomarit Puissochet, Macken ja Lenaerts. Viides jaosto: jaoston puheenjohtaja Gulmann, tuomarit La Pergola, von Bahr ja Silva de Lapuerta.
Kuulemismenettelystä vastaavan neuvonantajan loppukertomus asiassa COMP/M.2530 - Südzucker/Saint Louis Sucre (laadittu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 15 artiklan mukaisesti, EYVL L 162, 19.6.2001, s. 21) (ETA:n kannalta merkityksellinen teksti)



Virallinen lehti nro C 097 , 24/04/2003 s. 0007 - 0007



Kuulemismenettelystä vastaavan neuvonantajan loppukertomus asiassa COMP/M.2530 - Südzucker/Saint Louis Sucre (laadittu kuulemismenettelystä vastaavan neuvonantajan toimivaltuuksista tietyissä kilpailuasioita koskevissa menettelyissä 23 päivänä toukokuuta 2001 tehdyn komission päätöksen 15 artiklan mukaisesti, EYVL L 162, 19.6.2001, s. 21) (2003/C 97/04) (ETA:n kannalta merkityksellinen teksti) Päätösluonnos ei anna aihetta erityisiin huomautuksiin. Menettely eteni normaalisti. Osapuolten oikeuksia tulla kuulluksi noudatettiin. Eräs sulautuma-asetuksen 11 artiklan nojalla lähetettyyn kirjeeseen vastannut yhdistys pyysi, että se voisi osallistua kuulemistilaisuuteen saadakseen lisätietoja tulevasta sokerialan markkinajärjestelystä Euroopassa ja valmistellakseen imagotutkimusta sokerialasta. Pyyntö hylättiin, koska yhdistys ei ollut esittänyt sitä komission asetuksen (EY) N:o 447/98 16 artiklan nojalla. Yhdistys ei myöskään osoittanut, että sillä olisi sulautuma-asetuksen 18 artiklassa tarkoitettu riittävä etu asiassa, eikä ilmoittanut selkeästi, mitä se halusi kuulemistilaisuudessa esittää. Brysselissä 5 päivänä joulukuuta 2001. Bernd Langeheine
Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (Ilmoitus nestemäisten tai kaasumaisten hiilivetyjen etsintään oikeuttavan yksinomaisen luvan (ns. Bleue Lorrainen lupa) hakemisesta) (Tämä teksti kumoaa ja korvaa tekstin, joka julkaistiin Euroopan unionin virallisessa lehdessä C 153, 1. heinäkuuta 2003, s. 83) (ETA:n kannalta merkityksellinen teksti)



Virallinen lehti nro C 159 , 08/07/2003 s. 0014 - 0014



Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY(1) mukainen Ranskan hallituksen tiedonanto (Ilmoitus nestemäisten tai kaasumaisten hiilivetyjen etsintään oikeuttavan yksinomaisen luvan (ns. Bleue Lorrainen lupa) hakemisesta) (Tämä teksti kumoaa ja korvaa tekstin, joka julkaistiin Euroopan unionin virallisessa lehdessä C 153, 1. heinäkuuta 2003, s. 83) (2003/C 159/03) (ETA:n kannalta merkityksellinen teksti) Heritage Petrolium plc., jonka päätoimipaikan osoite on 15 Bloomsbury Square, London, WC1A 2LS (Yhdistynyt kuningaskunta), on hakenut 17. heinäkuuta 2002 päivätyllä hakemuksella, jota on täydennetty ja muutettu 15. tammikuuta ja 19. helmikuuta 2003 päivätyillä hakemuksilla, yksinomaista lupaa viideksi vuodeksi nestemäisten ja kaasumaisten hiilivetyjen etsintään (ns. Bleue Lorrainen lupa) pinta-alaltaan 821 neliökilometrin suuruisella alueella, joka kuuluu Mosellen departementtiin. Lupa koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri: >TAULUKON PAIKKA> Piste 2 = leveyspiirin 54,80° N ja Ranskan ja Saksan rajan leikkauspiste Piste 3 = pituuspiirin 5,3° E ja Ranskan ja Saksan rajan leikkauspiste >TAULUKON PAIKKA> 2-3 = Ranskan ja Saksan välinen raja Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta sen menettelyn mukaisesti, joka on ilmoitettu Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta on säädetty etsimisluvista 19 päivänä huhtikuuta 1995 annetussa asetuksessa 95-427 (Journal officiel de la République française, 22.4.1995). Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin (33-1) 44 97 02 30, faksi (33-1) 44 97 05 70). (1) EYVL L 164, 30.6.1994, s. 3.